钦定古今图书集成/明伦汇编/氏族典/第209卷 > 曹逵
## 钦定古今图书集成/明伦汇编/氏族典/第209卷 > 曹逵

按《太仓州志》：“逵字履中，号沙溪。为御史，纠佞宰鈜不
法，上杖之五十，谪随州判官，摄蕲水县事。中人从章
圣梓宫过，急责供亿，逵常廪外不庀一钱，中人目为
强项曹。既迁南城令，多政迹。进南京工部主事，迁知
广州府，调云南守，以最闻，遂擢其省按察副使，治兵
临安。蛮酋普宪阻兵，逵以所部深入缚之。巡抚害其”
功，格不上，遂归